b'\n_START_ARTICLE_\nPole pozicija\n_START_PARAGRAPH_\nPole pozicija (angl. pole\xc2\xa0position)\xc2\xa0\xe2\x80\x93 automobili\xc5\xb3 sporto terminas. Juo vadinama pirmoji starto vieta, kuri\xc4\x85 kvalifikacijoje (arba pagal paskutini\xc5\xb3 lenktyni\xc5\xb3 rezultatus) i\xc5\xa1kovoja automobiliai ar lenktynininkai.\n_START_SECTION_\nPole pozicijos nustatymas\n_START_PARAGRAPH_\nSkirtingose automobili\xc5\xb3 sporto \xc5\xa1akose pole pozicija nustatoma skirtingai.\n_START_SECTION_\nMoto GP\n_START_PARAGRAPH_\nMotocikl\xc5\xb3 lenktyn\xc4\x97se kova d\xc4\x97l pole pozicijos vyksta vienos valandos sesijoje, kurioje visi lenktynininkai gali nuva\xc5\xbeiuoti neribot\xc4\x85 kiek\xc4\xaf rat\xc5\xb3. Grei\xc4\x8diausias i\xc5\xa1 j\xc5\xb3 pelno pirm\xc4\x85j\xc4\x85 starto viet\xc4\x85.\n_START_SECTION_\nNASCAR Sprint Cup\n_START_PARAGRAPH_\nPole pozocija \xc5\xa1iame \xc4\x8dempionate nustatoma dviej\xc5\xb3 rat\xc5\xb3 \xc4\xafveikimu. \xc4\xaeskaitomas grei\xc4\x8diausias i\xc5\xa1 j\xc5\xb3.\n_START_SECTION_\nIndianapolis 500\n_START_PARAGRAPH_\nIndianapolis 500 lektyn\xc4\x97se pole pozicijos nugal\xc4\x97tojas i\xc5\xa1ai\xc5\xa1k\xc4\x97ja pirmoje i\xc5\xa1 keturi\xc5\xb3 lenktyni\xc5\xb3 dien\xc5\xb3. Lenktynininkai privalo \xc4\xafveikti 4 ratus, kuri\xc5\xb3 laik\xc5\xb3 suma nustato jo starto viet\xc4\x85.\n_START_SECTION_\nIndyCar\n_START_PARAGRAPH_\nIndyCar \xc4\x8dempionate pirmosios vietos nugal\xc4\x97tojas i\xc5\xa1ai\xc5\xa1k\xc4\x97ja dviem b\xc5\xabdais\xc2\xa0\xe2\x80\x93 pirmasis taikomas ovalioms trasoms (toks pat principas kaip Indianapolis 500), kitas b\xc5\xabdas taikomas \xc4\xafprastoms ir gatvi\xc5\xb3 trasoms. Visi automobiliai atsitiktinai paskirstomi \xc4\xaf dvi grupes. Kiekviena grup\xc4\x97 va\xc5\xbeiuoja po 20 minu\xc4\x8di\xc5\xb3 kvalifikacijoje, i\xc5\xa1 kurios \xc4\xaf kit\xc4\x85 dal\xc4\xaf patenka po \xc5\xa1e\xc5\xa1is lenktynininkus i\xc5\xa1 abiej\xc5\xb3 grupi\xc5\xb3. Automobiliams, kurie pasiek\xc4\x97 septint\xc4\x85 ar blogesn\xc4\xaf laik\xc4\x85, tenka trylikta ir auk\xc5\xa1tesn\xc4\x97s vietos. Likusieji dvylika lenktyninink\xc5\xb3 kovoja d\xc4\x97l pirm\xc5\xb3j\xc5\xb3 12-os viet\xc5\xb3 paskutin\xc4\x97je 15 min. kvalifikacijos dalyje.'